[size=2]Det er ikke sådan lige, at få lavet en overenskomst med en arbejdsgiver. Det må transportgruppen hos 3F sande. I dag markerede de, at de har kæmpet mod en taxavognmand i et år.
[/size]

Den faglige kamp er en kold fornøjelse og 3F får også den kolde skulder af Jørn Færch. - Vi har ikke fået nogen aftale endnu. Det seneste udspil lød på en timeløn, der er mere end 33 kroner under vores krav, siger Arne Nielsen, Formand, Transportgruppen, 3F. Jørn Færch har en aftale med KRIFA, men det er ikke nok, mener 3F. - Vi mener at spillereglerne på arbejdsmarkedet er sådan, at når vi har tilbudt en overenskomst, så må andre fagforeninger ikke komme med andre tilbud. Derfor fortsætter kampen, siger Arne Nielsen til TV2/NORD. 3F demonstrerede deres utilfredshed i tre timer her til formiddag, inden de pakkede fanerne sammen. Det har ikke været muligt at få en kommentar fra Jørn Færch i dag.